Ինչպես սիրում են կրկնել ռուսները, պետք չէ պատերազմից վախենալ, եթե կռվում է ուրիշը: Իսկ այդ ուրիշը կարող ենք լինել նաեւ մենք: Եվ այս պայմաններում, Հայաստանի եւ Արցախի վերազինման խնդիրը պետք է դառնա օրակարգային` պետական եւ հասարակական մակարդակով: Իսկ Ռուսաստանում հասարակական կարծիքի նժարն առայժմ թեքված է մեր օգտին` անկախ այդ երկրում Ադրբեջանի ֆինանսական եւ տեղեկատվական էքսպանսիայի, որն ուղղված է Արցախի ինքնորոշման իրավունքի հարցի շրջանառությունը կասեցնելուն եւ հայանպաստ բոլոր դրսեւորումները չեզոքացնելուն: